РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 23

от заседание на Комисия „Съдебна карта, натовареност и 
съдебна статистика” към Съдийската колегия 
на Висшия съдебен съвет, проведено на 26 септември 2018 г.

Днес, 26 септември  2018 г. от 14,00 часа, се проведе заседание на комисия „Съдебна карта, натовареност и съдебна статистика”  към Съдийската колегия на Висшия съдебен съвет, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:
ЧЛЕНОВЕ:	ДАНИЕЛА МАРЧЕВА
АТАНАСКА ДИШЕВА
БОРЯНА ДИМИТРОВА  
ДРАГОМИР КОЯДЖИКОВ  
КРАСИМИР ШЕКЕРДЖИЕВ 

От администрацията на Висшия съдебен съвет присъстваха експертните сътрудници към комисията: Ана Топалова –   дирекция „Правна“, Румен Митев – началник-отдел „САОД“, дирекция „ИТСС“.   
На заседанието по т. 1 от дневния ред присъстваха експерти от ДЗЗД „Естрата“:  Запрянка Ставрева – ръководител екип, ДЗЗД „Естрата“, „Българска консултантска организация“ ЕООД, Галина Милкова – представител на „Сова 5“ АД, Донка Кескинова – ключов експерт „Статистик“, ДЗЗД „Естрата“, Мартин Петков – ключов експерт „Правен анализатор“, ДЗЗД „Естрата“, Таня Николова – старши експерт „Българска консултантска организация“ ЕООД и Радослава Кузманова – старши експерт „Българска консултантска организация“ ЕООД, координатор по договора.

	ПО ДНЕВНИЯ РЕД: 

1.ОТНОСНО: Среща с представители на фирмата изпълнител по проект „Въвеждане на система за наблюдение и регулиране на натовареността на магистратите и съдебната администрация, създаване на стандарт за условията на труд в органите на съдебната власт и повишаване на ефективността на работата им“.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

1.	ПРИЕМА за сведение примерен Въпросник за  провеждане на
анкетно проучване за оценка на методологията за измерване на отделните видове дела и преписки и за отчитане на допълнителните служебни задължения на съдиите, с направените допълнения от членовете на КСКНСС.

2. ОТНОСНО: Обсъждане предложение за  промяна на съдебни  райони.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

2.1.	ОТЛАГА обсъждане на предложението за промяна на съдебните райони за следващо заседание на КСКНСС, за запознаване с материалите  от предходните процедури за промяна на съдебни райони.

3. ОТНОСНО: Обобщени статистически таблици за дейността на съдилищата за първото шестмесечие на  2018 година.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

3.1. Приема за сведение обобщените статистически таблици за дейността на апелативните, окръжните, военните, административните, специализираните и районните съдилища за първо шестмесечие на 2018 г., изготвени съгласно чл. 30, ал. 5, т. 13 от Закона за съдебната власт.
3.2. Предлага на Съдийската колегия на ВСС да приеме следното решение:

ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. ПРИЕМА Обобщени статистически таблици за дейността на апелативните, окръжните, военните, административните, специализи-раните и районните съдилища за първо шестмесечие на 2018 г., изготвени съгласно чл. 30, ал. 5, т. 13 от Закона за съдебната власт.
2. Обобщените статистически таблици за дейността на съдилищата за първото шестмесечие на 2018 г. да се публикуват на интернет-страницата на ВСС, в раздел „Съдебна статистика“.

4. ОТНОСНО:  Обсъждане въпроса за анализ и трансформиране на свободните щатни длъжности „младши съдия“ в окръжните съдилища.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
  	4.1. ОТЛАГА разглеждане на точката  за следващо заседание на Комисия „Съдебна карта, натовареност и съдебна карта“.
4.2. ДА СЕ ИЗИСКА справка  от Дирекция "Съдебни кадри и конкурси на магистрати", колко щатни длъжности „съдия“ ще се освободят, поради предстоящо пенсиониране на магистрати    в  районните съдилища  към района на Окръжен съд – Плевен, Окръжен съд – Велико Търново, Окръжен съд- Перник, Окръжен съд – Бургас в  периода 2019 - 2022 година, по години.  

5. ОТНОСНО: Обсъждане въпроса за откриване процедура по чл. 194, ал.1 ЗСВ по отношение на районните съдилища.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

5.1.	ОТЛАГА разглеждането на точката за следващо заседание.

6. ОТНОСНО: Обсъждане постъпилите заявления за преместване по реда на чл. 194, ал. 1 от ЗСВ в Софийски градски съд, във връзка с решения по т. 2.1., протокол № 21/11.07.2018 г. и т. 2, протокол № 22/16.07.2018 г.  на Комисия „Съдебна карта, натовареност и съдебна статистика“.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

6.1. ПРИЕМА, че е налице възможност за откриване на  процедура  за преназначаване  на  7 /седем/ съдии по реда на чл.194, ал.1  от ЗСВ в Софийски градски съд - Гражданско отделение от окръжните съдилища, както следва: 
 1 щатна длъжност „съдия“ от Окръжен съд – Перник;
 2 щатни длъжности „съдия“ от Окръжен съд – Варна;
 2 щатни длъжности „съдия“ от Окръжен съд –  Шумен;
 1 щатна длъжност „съдия“  от Окръжен съд – Кюстендил; 
 1 щатна длъжност „съдия“  от Окръжен съд – Добрич;
 
6.2. Да се изпрати препис от решението  по т. 6.1. на Комисията за атестирането и конкурсите към СК на ВСС за становище съгласно чл.22 ал.2 т.5 от Правилата за работа на СК на ВСС.

Мотиви: Софийският градски съд разглежда 40% от делата, подсъдни на всички окръжни съдилища, като за 2017 г. са разгледани общо 44 970 броя дела, от които 37 942 броя са граждански и търговски дела. Щатната численост на съда към 31.12.2017 г. е 164 бр., от които 124 щ.бр. граждански и търговски съдии и 40 щ.бр. за наказателни съдии. През 2017 г. във всички окръжни съдилища са разгледани 77 162 бр. граждански и търговски дела. Общо натовареността на СГС е повече от 2,5 пъти над средната за страната. През 2017 г. средната натовареност по щат към дела за разглеждане за окръжните съдилища е 8,64 бр. дела месечно на 1 съдия, а в СГС е 22,85 бр.дела месечно, като за граждански и търговски съдии е 25,50 бр.дела месечно.  
През 2017 г. средната натовареност по щат по постъпили дела за окръжните съдилища е 7,46 бр., а за Софийския градски съд е 15,26 бр. дела месечно на един съдия. 
С решение по т. 2.1. от протокол № 21/11.07.2018 г., Комисия „Съдебна карта, натовареност и съдебна статистика“ прие, че следва да извърши предварително проучване на магистратите, които желаят да се преместят по реда на чл.194, ал.1 ЗСВ в Софийски градски съд, в определен от Комисията срок до 15.07.2018 г.. С последващо решение по т. 2 от протокол № 22/16.07.2018 г., на КСКНСС срокът за подаване на заявления за целите на предварителното проучване беше удължен до 23.07.2018 г.  След анализ на подадените 10 бр. заявления, както на данните за натовареност, брой съдии и специализация на делата в окръжните съдилища, в които правораздават съдиите към момента на депозиране на заявленията за преместване в Софийски градски съд,  КСКНСС, прие че е налице възможност за откриване на процедура за преназначаване на съдии по реда на чл.194, ал.1 ЗСВ от следните окръжни съдилища:
1 (една) щатна бройка за длъжността „съдия“ в Окръжен съд – Перник;
Натовареност по щат за 2017 г. на ОС-Перник при щат 16 бр. съдии е 7,28 бр. дела за разглеждане месечно на един съдия при средна за страната 8,75 бр. Структурата на делата за разглеждане в ОС-Перник за 2017 г. е следната: граждански дела – 1 007 бр. (ГД I инстанция – 136 бр., ЧГД – 42 бр., ВГД – 450 бр., ЧГД II инстанция – 240 бр., търговски дела – 105 бр. и фирмени дела – 34 бр.) и наказателни – 390 бр. (НОХД – 37 бр., ЧНД  I инстанция – 175 бр., ЧНД разпити – 14 бр., ВНД – 77 бр., ЧНД II инстанция – 86 бр., АНХД – 1 бр.).
Натовареност по щат към брой дела за разглеждане на ОС-Перник след съкращаване на 1 щ. бр. ще бъде – 7,76 бр. дела месечно на един съдия при средна за страната 8,75 бр.

2 (две) щатни бройки за длъжността „съдия“ в Окръжен съд –  Варна;  
Натовареност по щат за 2017 г. на ОС-Варна при щат 70 бр. съдии е 8,90 бр. дела за разглеждане месечно на един съдия при средна за страната 8,75 бр. Структурата на делата за разглеждане в ОС-Варна за 2017 г. е следната: граждански дела – 5 817 бр. (ГД I инстанция – 613 бр., ЧГД – 289 бр., ВГД – 2 708 бр., ЧГД II инстанция – 1 049 бр., търговски дела – 1044 бр. и фирмени дела – 114 бр.) и наказателни – 1 659 бр. (НОХД – 182 бр., ЧНД  I инстанция – 862 бр., ЧНД разпити – 96 бр., ВНД – 369 бр., ЧНД II инстанция – 138 бр., АНХД – 12 бр.).
Натовареност по щат към брой дела за разглеждане на ОС-Варна след съкращаване на 2 щ. бр. ще бъде 9,16 бр. дела месечно на един съдия при средна за страната 8,75 бр.
2 (две) щатни бройки за длъжността „съдия“ в Окръжен съд – Шумен;
Натовареност по щат за 2017 г. на ОС-Шумен при щат 15 бр. съдии е 7,15 бр. дела за разглеждане месечно на един съдия при средна за страната 8,75 бр. Структурата на делата за разглеждане в ОС-Шумен за 2017 г. е следната: граждански дела – 818 бр. (ГД I инстанция – 118 бр., ЧГД – 39 бр., ВГД – 267 бр., ЧГД II инстанция – 163 бр., търговски дела – 104 бр. и фирмени дела – 127 бр.) и наказателни – 469 бр. (НОХД – 80 бр., ЧНД  I инстанция – 205 бр., ЧНД разпити – 45 бр., ВНД – 67 бр., ЧНД II инстанция – 67 бр., АНХД – 5 бр.).
Натовареност по щат към брой дела за разглеждане на ОС-Шумен след съкращаване на 2 щ. бр. ще бъде – 8,25 бр. дела месечно на един съдия при средна за страната 8,75 бр.
1 (една) щатна бройка за длъжността „съдия“ в Окръжен съд – Кюстендил;
Натовареност по щат за 2017 г. на ОС-Кюстендил при щат 15 бр. съдии е 9,60 бр. дела за разглеждане месечно на един съдия при средна за страната 8,75 бр. Структурата на делата за разглеждане в ОС-Кюстендил за 2017 г. е следната: граждански дела – 989 бр. (ГД I инстанция – 118 бр., ЧГД – 15 бр., ВГД – 385 бр., ЧГД II инстанция – 209 бр., търговски дела – 238 бр. и фирмени дела – 24 бр.) и наказателни – 739 бр. (НОХД – 37 бр., ЧНД  I инстанция – 356 бр., ЧНД разпити – 17 бр., ВНД – 182 бр., ЧНД II инстанция – 143 бр., АНХД – 4 бр.).
Натовареност по щат към брой дела за разглеждане на ОС-Кюстендил след съкращаване на 1 щ. бр. ще бъде – 10,29 бр. дела месечно на един съдия при средна за страната 8,75 бр.
1 (една) щатна бройка за длъжността „съдия“ в Окръжен съд – Добрич;
Натовареност по щат за 2017 г. на ОС-Добрич при щат 19 бр. съдии е 7,08 бр. дела за разглеждане месечно на един съдия при средна за страната 8,75 бр. Структурата на делата за разглеждане в ОС-Добрич за 2017 г. е следната: граждански дела – 1 147 бр. (ГД I инстанция – 142 бр., ЧГД – 62 бр., ВГД – 483 бр., ЧГД II инстанция – 230 бр., търговски дела – 197 бр. и фирмени дела – 33 бр.) и наказателни – 468 бр. (НОХД – 59 бр., ЧНД  I инстанция – 203 бр., ЧНД разпити – 70 бр., ВНД – 68 бр., ЧНД II инстанция – 63 бр., АНХД – 5 бр.).
Натовареност по щат към брой дела за разглеждане на ОС-Добрич след съкращаване на 1 щ. бр. ще бъде – 7,48 бр. дела месечно на един съдия при средна за страната 8,75 бр.
6.3. След получаване становище от Комисията по атестиране и конкурси към СК на ВСС да се внесе предложение в Съдийската колегия на ВСС.

7. ОТНОСНО:  Обсъждане постъпилите заявления за преместване по реда на чл. 194, ал. 1 от ЗСВ в Специализиран наказателен съд, във връзка с решение по т. 3.1., протокол № 21/11.07.2018 г. и решение по т. 3, протокол № 22/16.07.2018 г. на Комисия „Съдебна карта, натовареност и съдебна статистика“. 

Комисия "Съдебна карта, натовареност и съдебна статистика"
към Съдийската колегия на Висшия съдебен съвет

Р Е Ш И:

7.1. ПРИЕМА, че е налице възможност за откриване на  процедура  за преназначаване на  3 /трима/ съдии по реда на чл.194, ал.1 ЗСВ в Специализиран наказателен съд от окръжните съдилища,  както следва: 
 1 щатна длъжност „съдия“ от Окръжен съд – Враца; 
 1 щатна длъжност „съдия“  от Окръжен съд – Благоевград; 
 1 щатна длъжност „съдия“  от Окръжен съд – Монтана;

  7.2. Да се изпрати препис от решението  по т. 7.1. на Комисията за атестиране и конкурсите към Съдийската колегия на ВСС за становище съгласно чл.22, ал.2, т.5 от Правилата за работа на СК на ВСС.

Мотиви:  През 2017 г. Специализираният наказателен съд (СНС) е с натовареност по щат 31,14 бр. дела за разглеждане месечно на един съдия. За отбелязване е фактът, че в съда се разглеждат само първоинстанционни наказателни общ характер дела (НОХД) и частни наказателни дела (ЧНД), затова сравнението с останалите окръжни съдилища ще бъде по-скоро условно. Делата за разглеждане в СНС през 2017 г. са 7 099 бр., от които НОХД - 329 бр. (5%) и ЧНД – 6 770 бр. (95%), т.е натовареността на съдиите е формирана основно от разглеждането на ЧНД. За останалите съдилища делът на делата от общ характер е 10%, а на ЧНД – 60%. През 2017 г. средната натовареност по щат по постъпили дела за окръжните съдилища е 7,46 бр., а за СНС – 30,51 бр.
С решение по т. 3.1., протокол № 21/11.07.2018 г., Комисия „Съдебна карта, натовареност и съдебна статистика“, прие, че следва да бъде извършено предварително проучване на магистратите, които желаят да се преместят по реда на чл.194, ал.1 ЗСВ в Специализирания наказателен  съд, в определен от Комисията срок до 15.07.2018 г.. С решение по т. 3, протокол № 22/16.07.2018 г., на КСКНСС срокът за подаване на заявления за целите на предварителното проучване беше удължен до 23.07.2018 г.   След анализ на подадените 6 бр. заявления, както и на данните за натовареност, брой съдии и специализация на делата в окръжните съдилища, в които правораздават съдиите към момента на депозиране на заявленията за преместване в Специализирания наказателен съд, КСКНСС прие, че е налице възможност за откриване на процедура за преназначаване на магистрати по реда на чл.194, ал.1 ЗСВ от  следните окръжни съдилища:
1 (една) щатна бройка за длъжността „съдия“ в Окръжен съд – Враца.
Натовареност по щат за 2017 г. на ОС-Враца при щат 21 бр. съдии е 6,90 бр. дела за разглеждане месечно на един съдия при средна за страната 8,75 бр. Структурата на делата за разглеждане в ОС-Враца за 2017 г. е следната: граждански дела – 979 бр. (ГД I инстанция – 109 бр., ЧГД – 24 бр., ВГД – 416 бр., ЧГД II инстанция – 224 бр., търговски дела – 167 бр. и фирмени дела – 39 бр.) и наказателни – 761 бр. (НОХД – 55 бр., ЧНД  I инстанция – 520 бр., ЧНД разпити – 22 бр., ВНД – 75 бр., ЧНД II инстанция – 88 бр., АНХД – 1 бр.).
Натовареност по щат към брой дела за разглеждане на ОС-Враца след съкращаване на 1 щ. бр. ще бъде – 7,25 бр. дела месечно на един съдия при средна за страната 8,75 бр.
1 (една) щатна бройка за длъжността „съдия“ в Окръжен съд – Монтана; 
Натовареност по щат за 2017 г. на ОС-Монтана при щат 14 бр. съдии е 7,47 бр. дела за разглеждане месечно на един съдия при средна за страната (без СГС и СНС) - 8,75 бр. Структурата на делата за разглеждане в ОС-Монтана за 2017 г. е следната: граждански дела – 809 бр. (ГД I инстанция – 102 бр., ЧГД – 19 бр., ВГД – 427 бр., ЧГД II инстанция – 150 бр., търговски дела – 89 бр. и фирмени дела – 22 бр.) и наказателни – 446 бр. (НОХД – 69 бр., ЧНД  I инстанция – 182 бр., ЧНД разпити – 29 бр., ВНД – 85 бр., ЧНД II инстанция – 80 бр., АНХД – 1 бр.).
Натовареност по щат към брой дела за разглеждане на ОС-Монтана след съкращаване на 1 щ. бр. ще бъде – 8,04 бр. дела месечно на един съдия при средна за страната 8,75 бр.
1 (една) щатна бройка за длъжността „съдия“ в Окръжен съд – Благоевград
Натовареност по щат за 2017 г. на ОС-Благоевград при щат 27 бр. съдии е 10,56 бр. дела за разглеждане месечно на един съдия при средна за страната 8,75 бр. Структурата на делата за разглеждане в ОС-Благоевград за 2017 г. е следната: граждански дела – 2 072 бр. (ГД I инстанция – 347 бр., ЧГД – 88 бр., ВГД – 501 бр., ЧГД II инстанция – 685 бр., търговски дела – 360 бр. и фирмени дела – 91 бр.) и наказателни – 1351 бр. (НОХД – 146 бр., ЧНД  I инстанция – 491 бр., ЧНД разпити – 85 бр., ВНД – 301 бр., ЧНД II инстанция – 320 бр., АНХД – 8 бр).
Натовареност по щат към брой дела за разглеждане на ОС-Благоевград след съкращаване на 1 щ. бр. ще бъде – 10,97 бр. дела месечно на един съдия при средна за страната 8,75 бр.
7.2.1. След получаване становище от Комисията по атестиране и конкурси към СК на ВСС да се внесе предложение в Съдийската колегия на ВСС.

7.3. ИЗРАЗЯВА становище, че е налице възможност да бъде извършена размяна   между  съдия Стефан Милев от Софийски градски съд и  съдия Пламен Евгениев от Специализиран наказателен съд по реда на  чл. 194, ал. 2 от ЗСВ. 
	Мотиви: От подадените заявления за преместване по чл. 194, ал. 1 от ЗСВ в Софийски градски съд и в Специализирания наказателен съд, е видно, че   съдия Пламен  Евгениев е  заявил желание за преместване в  Софийски градски съд, а  съдия Стефан Милев желае да се премести в Специализиран наказателен съд.  В този случай, КСКНСС счита, че е приложима разпоредбата на чл. 194, ал. 2 от ЗСВ.

	7.4. ИЗПРАЩА решението по т. 7.3. на съдия Стефан Милев, съдия Пламен Евгениев, както и на административните ръководители на  Софийски градски съд и Специализиран наказателен съд, за сведение.

8. ОТНОСНО: Обобщена информация за образуването, движението и приключването на делата във Върховния административен съд за първото шестмесечие на 2018 г.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет

Р Е Ш И:

8.1. ПРИЕМА обобщена информация за образуването, движението и приключването на делата, постъпили във Върховния административен съд за първото шестмесечие на 2018 г, представена от председателя на ВАС на основание чл. 122, ал. 1 от Закона за съдебната власт.
8.2. ВНАСЯ на заседание на Съдийската колегия на ВСС, насрочено на 02.10.2018 г., представената от председателя на ВАС обобщена информация по т. 8.1.
8.3. ПРЕДЛАГА на Съдийската колегия на ВСС да приеме следните решения:

ПРОЕКТ
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
РЕШИ:
1.	ПРИЕМА на основание чл. 122, ал. 1, т. 14 от Закона за съдебната власт обобщена информация за образуването, движението и приключването на делата във Върховния административен съд за първото полугодие на 2018 година.
2.	Информацията по т. 1 да се публикува на интернет страницата на Висшия съдебен съвет в раздел „Съдебна статистика“.

9. ОТНОСНО: Предложение от председателя на Софийски градски съд за  определяне в Номенклатурата на статистически кодове по наказателни дела  на съответни шифри и групи за производствата, свързани с произнасяния по искания към съда от активно  легитимирани за това лица.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

	9.1.  Да се отговори на председателя на Софийски градски съд, че искането за определяне на  статистически кодове по наказателни дела в Номенклатурата на статистически кодове по наказателни дела на съответни шифри и групи за производства свързани с произнасяния по искания към съда от активно легитимирани за това лица ще бъде обсъдено от КСКНСС след приемане на решение относно промяна на Правилата за оценка натовареността на съдиите. 

10. ОТНОСНО: Доклад относно допълване предмет на статистическите кодове (шифри) по граждански дела 22200-1, 22200-2 и 22210-2.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                               

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

10.1.	Допълва предмета на статистически кодове по граждански дела 22200-1, 22200-2 и 22210-2, като в колоната с описанието на шифрите в края се поставя запетая и се добавя текст „синдикална и работодателска организация", а в колоната „Законов текст“ за шифрите 22200-1 и 22200-2 се добавя „ чл. 49 КТ“.
10.2.	За горното решение да бъдат уведомени окръжните и 
апелативните съдилища, както и разработчиците на системите за управление на съдебните дела, ЦСРД и СИНС, за актуализиране в съответните системи.
10.3.	Допълнението в предмета на шифрите да бъде отразено в съответните материали, публикувани в раздела на Комисия „Съдебна карта, натовареност и съдебна статистика“ на интернет страницата на ВСС.

11. ОТНОСНО: Решение по протокол № 3 от заседание на Екипа за реакция при възникване на криза към ВСС, проведено на 17.07.2018 г.  

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

	11.1. ДА СЕ ПОДГОТВИ писмен отговор до Екипа за реакция при възникване на криза към ВСС, че Съдийската колегия на ВСС, в заседание, проведено на 18.09.2018 г. е взела решение относно Декларация на съдиите от Софийски районен съд. 

12. ОТНОСНО: Молба изх. № 6589/17.07.2018 г. от Мария Гецова Димитрова, съдия в Районен съд - Русе относно поправка на данни  в Поименна справка за натовареността на съдиите за 2017 г. 

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

12.1. ПРИЕМА за сведение Молба изх. № 6589/17.07.2018 г. от Мария Гецова Димитрова, съдия в Районен съд  Русе относно поправка на данни  в Поименна справка за натовареността на съдиите за 2017 г.
12.2. Да се отговори  на съдия Мария Гецова Димитрова, че не е в правомощията на Комисия „Съдебна карта, натовареност и съдебна статистика“ да извърши поисканата поправка на данни в Поименната справка за натовареността на съдиите за  2017 г. и може да отнесе молбата си към административния ръководител на Районен съд – Русе. 

13. ОТНОСНО: Обсъждане становище от председателя на Районен съд – Тетевен, изх. № РД – 1865/26.06.2018 г. относно съкращаване на 1 щатна длъжност „съдия“ в Районен съд – Тетевен, във връзка с решение по т. 2.1. от протокол № 20/21.06.2018 г. на Комисия „Съдебна карта, натовареност и съдебна статистика“.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

13.1. Приема за сведение становище от председателя на Районен съд – Тетевен, изх. № РД – 1865/26.06.2018 г. относно съкращаване на 1 щатна длъжност „съдия“ в Районен съд – Тетевен.
13.2. Приема за сведение становище от  Атанас Димитров – младши съдия в  Окръжен съд – Русе, вх. № ВСС 7960/21.09.2018 г. 

ПРЕДСЕДАТЕЛ НА	                                                                      
                                                        		КОМИСИЯ „СЪДЕБНА КАРТА,
НАТОВАРЕНОСТ И СЪДЕБНА 
СТАТИСТИКА“             
                                            /п/       
     
ДАНИЕЛА МАРЧЕВА